
Орган Лемковского Союза 

Львов, четверг дня 2 червня (20 мая) 1938 

Выходит в каждый четверг, 


Редакция и администрация в Крыниці. — Адрес „Ле 


- 


Рок ү, 


и ———— АЦ 
Пренумерата в краю: 
30 грошей місячно, 


80 Е квартально, 
1.50 А полрочно, 
3 ал. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., \/з сто- 
роны 60 зл., */ч стороны, 35 зл., 
Уз стор. 20 зл., Млв стор. 10. 3л.; 
оголошеня малы за 1 мм. 20 тр., 
в тексті. 30 гр:, перед текстом 
40 гр. При місячном и долшом 
отолошеню значна знижка. 


Конто чекове Нр. 404.155. 

Користи економичной организации села. 


Каждый челов к потребує істи, одіти ся, 
мешкати.и т. д. ест отже консументом. 'Селянс 
также, хоц сами продукуют дуже. с'їстных ар- 
тыкулов, сут консументами, бо и они мусят 
куповати соль, нафту, цукор и много инших 
предметов. 

Для многых людей справа заосмотреня 
ся в артыкулы штоденной потребы приходит 
барз тяжко. Сут люде, котрым приходит легко 
купити всьо, чого потребує их родина, але 
такых ест мало, а велике большинство мусит 


ся грызти о тото, чи завтра буде што істи. | 


Для тых послідных справа цін товаров, ко: 
трых потребуют, ест справом незвычайно. ва- 
жном. 


Ціны товаров сут на загал высокы. Вплы: 
ват на того факт, же не купуєме товаров с пер- 
шого жерела, не купуєме их от фабрыканта, 
але товар, заним достанє ся до наших рук, 
переходит масу посередников, котры на то: 
варі зарабяют. Сут люде, котры посередни- 
чат меже нами при купні рижных товаров и 
то Ест их фах. Уж'в том самом містит ся ве- 
лика несправедливость, бо хоц треба призна- 
ти, же каждый за свою: роботу мусит достати 
заплату, то однак: трудно погодити ся с над: 
мірным вызыском, котрый тепер стає ся за- 
гальным. 

Звычайно купуеме товару посередников, 
або в малых склепах, котры купуют его у гур- 
товников, а тоты аж берут товар с фабрык. 
Повстає отже долгый ланцух посередництва, 
што подносит надмірно ціну: И ест переваж- 
но так: фабрыкант ‘мало платит роботникам, 
укрыват старанно свои доходы, штобы пла- 
тити невелыкы податкы, а в склепах его то. 
вары сут дорогы, бо на них заробили грубы 
гроши посередникы. Знаючи о том, не счудуе 
Нас факт, же продаваны через селян продук- 
ты, як зерно, худоба и т. д. мают ціны низкы, 
але выстарчит перемолоти зерно на муку, або 
выробити со свинины колбасы, а уж ціна ска- 
че несорозмірно. 

Планьше ище предётавлят ся справа цін 
тых товаров, где фабрыканты зговорили ся и 
основали т. зв. картелі, ‘або трусты. Ту аж вы- 
зыскуют они в цілой полн! каждого, кто по: 
требує: скартелизованого товару. Картелі не 
числят ся С тым, килько Коштує их товар, а 
регулятором цін ест для них лем тото, чи лю- 
де потребуют их товару, чи ні. Если запотре- 


| 

боване. товару росне, подносят ся также их 
ціны и втотчас коштом консумента робят 
они грубы маєткы. Хлоп не може того зроби- 
ти со своима продуктами, бо ест завислый от 
посередника, котрый жиє его соками и кыр- 
вавицом. 

Таке положене можна змінити лем че- 
рез сильну економичну ‘ ӧрганизацию села; 
Лем втотчас, коди села будут куповати товар 
просто от фабрыканта и коли будут продава- 
ти свои продукты безпосередно фабрыкантам, 
або консументам, могут поднести ся, они еко- 
номично и материяльно. 

Зрозуміли тото Уж, давно, бо ище в р. 
1844. бідны роботникы в Рочдель в Англии, 
Там нашло ся 98 роботников ткацкых, котры 
постановили куповати разом товары для сво- 


‘гих родин. Они розумовали так, што дешеве 


коштує мішок мукы, купленый во млын, як 


купленый в склепі. Идучи такым путєм, сор- 
ганизовали они перший кооператыв, котрого 
ціль была заосмотріти своих членов в потреб- 
ны им товары. За их приміром пошли другы 
и от того часу идея кооперации росышла ся 
по ‘цілом світі: Народы, у котрых стоит высше 
кооперацийна организация; сут богатши и 
економично СИЛЬНійши. 

И у нас кооперацийный рух розвиват ся 
с каждым роком. В послідных літах повстают 
кооператывы рижного-тыпа, а передовсем ко- 
оператывы консумцийны, бо тоты сут основом: 
житя кооператывного.: На них однак не по: 
винно ся заперестати кооператывной діятель- 
ности, але наоборот, долгом каждого с нас, 
ест поширяти идею кооперации в:инших: на- 
прямах, як закладане кооператывных кас, мо- 
лочарень, кооператывов продажи землепло- 
дов и другых. сельскых продуктов. 


Лем через таке поставлене справы .поз- 


будеме ся посередников, котры коштуют нас 
страшны сумы. 


И 


Німецкы войска выцофуют 


Меженародне положене в звязи с событя- 
ми в Чехословакии поволи успокоює ся. 

Англицкы газеты подают, же .униқнено 
войны лем через енергичну дыпльоматычну 
акцию англицкого . правительства. Англии не 
ходило о тых три и пол’ милиона судетскых 
німцов, але не може она допустити до того, 
штобы Німеччина стала ся неогракиченым 
паном середной, а также и всходной Европы. 

Не меньше енергично выступила. против 
Німеччині и Франция, котра заявила откры- 
то, же в разі ‚нападу Німеччини на Че%:6ло- 
вакию, ей войска. поспішат с помочом Чехам 
И же в том случаю не обыйде ся без 


ВСЙНЫ, 
котрой результат трудно предвидіти 


ся с над ческой границы. 


Тота енергична постава Англии и Фран- 
ции спричинили, же войска німецкы почали 
цофати ся с над ческой границы. На, ғакг ті. 
шене вплынул также в великой мірі фахк, же 
генералы німецкой армии высказали ся иро- 
тив нападови на Чехословакию. Они зверну- 
ли Гитлерови увагу, же тото може · грозити 
сытовом войном и же Німеччина ест слаба 
господарчо. 

Так, чи иначе, на разі успокоило ся в Ев- 
ропі. До войны, котру уж чуло ся в повітрю, 
не дойде. В.звязи с тым належит. ждати, же 
ческе: правительство роспустит . 2. рочникы 
войска, котры уж змобилизовало 


Генлєйн у премєра Годжи. 


Генлейн, предводитель судетскых німцов, 
вернул до Чехословакии и на запрошене пре- 
мера Годжи зложил ему. визыту в дворци Ко- 
ловрата. Конференция Генлейна с представи: 
телем праского правительства спричинила ве- 
лике успокоине умов. В Чехах панує настрой 
оптымистычный и всі вірят, 
німцами дадут добры результаты: Слышит ся 
аж и такы голосы, же по конец червня даст ся 
розвязати всі непорозумленя: 


же переговоры с. 


Правительство выдало отозву до наро- 
да, в котрой дякуе ему за гражданску дысцы- 
плину. Министер финансов успокоил населене, 
же в Чехах ніт господарчих и 
трудностей. 


финансовых 


В газетах ческых появили ся „артыкулы, 
высказуючи Польщі признательность за єй 
спокойне поведенє в часі крытычных: дней. 


— 

Великы оружны силы Совітов на Далеком Всході. 


Совіты явно стремлят до того, штобы 
змусити Японию до держаня великых войско- 
вых сил в Манджурии и такым способом об- 
легчити положенє кытайцам. 

Тепер переводит ся на Далеком Всході 
укріпленє оружных совітскых сил в небыва- 
лых до тепер розмірах. Число сов. войск на 
Далеком Всході выносит тепер 400.000 и вхо- 
дят в него всі роды оружия. В Хабаровску и 
Владивостоку находит ся 200 тяжкых самоле- 
тов - бомбовозов и 1.000 самолетов легкых. 
В послідном часі перешмарено на Далекый 
Всход с европейской Росии 500 чолгов най- 
новшого тыпа и понад 2.000 панцырных са- 
моходов. Отряды совітскых войск на Дале- 
ком Всході достали тепер еквипунок катего- 
рии А., вмісто дотеперешной категории В. 

Во Владивостоку кыпыт горячкова робо- 
та над змонтованєм присланых с европейской 
Росии новых подводных лодок и кораблей. 

В чотырох точках границы побудовано 
сильны укріпленя, котры обнимают цілы ра- 
‚йоны. Укріпленя такы находят ся: 1) на пол- 
ночном всході от стации Пограничная, 2) при 
устю рікы Сунгари и дальше вздолж рікы А- 


мур, 3) коло Благовіщенска, 4) в районі ста: 
ции Манджурия — Борзия. Маршал Блюхер 
переводит иснекцию отрядов и укріплень. 


В Испании бют ся дальше, 


Войска ген. Франко идут дальше побідо- 
носно на фронт! Кастельонском. Штобы от- 
тягнути с того фронта часть повстанчих войск, 
республиканске правительство приготовыва- 
ло уж от долшого часу офенсыву на фронті 
катальонском. Офенсыва тота роспочала ся 
уж, але не дала она сподіваных розультатов. 
Всі атакы были до того часу отбиты и респу- 
бликанскы войска понесли поважны втраты в 


людях и воєнных материялах. Втраты тоты 
обчисляют на 3.000 людей. 
В провинции Кастельон офенсыва по- 


встанча розвиват ся дальше. Повстанцы всту- 
пили на терен неприятельскый на 10—12 км. 
глубоко. 

В боях воздушных артылерия ген. Фран- 
ко сострілила 11 рядовых самолетов. 


Новый процес „шкодников“ в Совітах. 


В Москві приготовляют тепер новый про- 
цес против „шкодникам в области культуры и 
штукы“. 

На лаві оскарженых засядут послідны не- 
добиткы 6. ленинской гвардии. До будучих 
жертв Сталина належат: Бубнов, комисар (ми- 
нистер) просвіченя, Иван Межлаук,. предсіда- 


тель комитета школьного, (брат Валєрия Ме- 
жлаука 6. вицепремера С. С. С.Р.), Таля б. на- 
чальник пресового выділа, Наталия Сац, упра- 
вителька дітячих театров, Керженцев, предсі- 
датель всесоюзного комитета штукы и режи- 
сер Мейергольд. Головно атакуют Бубнова и 
Межлаука, яко головачей „шкодников“. 


| осо рси , к чао нео олса а ди Айове Берио ао тара 
Конференция Генлєйна не дала розультатов. 


Бесіда Генлєйна с премєром Годжом не 
принесла жданых розультатов. Тревала она 
около 3 годины и як подают німецкы газеты 
Генлєйн мал зажадати, штобы ческе прави- 
тельство откликало войсковы заряджеёня в Су- 
‘детах: котры росогняют умы и могут допро- 
вадити до арси за ко? ТРЕ он не бере 
отвественности. 

Самоход, котрым іхал Генлейн был сто: 
роженый сильно ‘Через ческу полицию. Так- 


само ціла дорога, яком он переізджал до Пра- 


‚ была обсаджена полициом, котра бояла 
ся, штобы ческе населене серед котрого дає 
ся запримітити велику ненависть до ‘німцов, 
не ‘зробило єму кривды. 

В загалі отношеня меже німцами и чеха- 
ми сут сильно заострены и приходит там час- 


то. до: острых инцыдентов. 


Самборскы украинцы гонят проч 
своих проводыров! 


Збаламучене украинскыма агитаторами 
населене Самбора и доокрестных сел починат 
тверезіти. Смотрячи ся долший час на роботу 
украинскых головачей, видит оно, же всі 
идейны кличи сут лем приманком для легко- 
вірных, с көтрых можна тягнути сокы и на- 
живу для себе. 

И мусіли головачи украинскых инстыту- 
ций добре выпасти ся на „народной“ роботі, 
скоро місцеве населенє Самбора росшмаряло 
перед пару днями по улицях и площах ма- 
сово такы летучкы: 

„Українці міста і повіту самбірського!! 
Жадайте усі негайного скликання надзвичай- 
них загальних зборів: 

1) Самбірського повітового „Сільського 
Господара“, 

2) Самбірської кооперативи „Шовк“, 
для санації тих установ, через вибори до Рад 
Надзірчих і Зарядів, — фахівців - агрономів! 
Досить вже маємо безнадійних „політикарів“, 
обманюючих и жируючих на українськім на- 
роді!!. Хочемо праці господарчої, фахової и 
корисної!!“ 

Коментары до той летучкы сут непотреб- 
ны. Самы украинцы Самбора, котры. преця 
знают своих верховодов добре, стверджают 
в төй летучці, же мают дост, ‚„обманюючих и 
жируючих на украинском народі политыка- 
ров“, а у нас на Лемковщин! находят ся гдея- 
кы, котры вірят ище в их добру волю и ува- 
жают их за своих приятелей. Правда, ест их 
мало, а и тоты засліпили ся лем прото, же 
с Лемковщины' далеко до центров, где жиют 
украинскы головачи, а здалека все легче лю- 
дей дурити. Тым збадамученым „радиме про- 
читати уважно поміщену высше летучку сам 
борскых украинцов, котра переконат их, же 
не всьо золото, што ся світит. 


Ческы власти заборонили выдавати 
руску газету „Русскій ВЬстник“. 


Земскый Уряд зарядженєм Нр. 76, 444'7. 
заборонил выдавати орган депутата. Андрея 
Бродия „Русскій Вістник“ на час трох міся- 
ЦОВ. 

Редакция не подае причин закрытя газе- 
тЫ: 


- 


Бетон в сельском господарстві. 


(Докончене). 


5. Черепы. 


бый пісок), долом грубы на’ 15 Х 15 цм., в торі 
столб! мусят быти 4 дроты при кантах 10 мм.., 


12 х 12 цм; В каждом 
повязаны што 30 ЦМ. дро- 


Черепы сут жолобкованы и карбованы. Бант даху крыют жолобкы. 
Роботу черепов треба отдати квалификованым 
‘в пропорции 1 : 3; на верх дав ся глязуру с чистого цементу, або с доміш- 
ком фарбы. Каждый пятый череп має дрот для привязаня до маты, На 
‘даху заткати шпары льняныма, або конопляныма клаками, николи це- 
‘ментом. 


( 6. Дылины (Подлогы). 


Найлілше робити двоверстны. На.спод верства-в-пропорции“ 1:3: 6, 


або 1:8, горішна 1:3 с грубого піску, затерта гладко желізком без -п0- 
сыпаня цементом. Злучити добре обі`верствы, свіжи дылины поливати 
водом 14 дней, Под дылинами має быти грунт добре убитый, отводненый. 
Подлогу поділити на поля о розмірах, найвысше 4 Х 5 м., а шпары меже 
полями заляти асфальтом, або вложити во двоє зложены паскы папы. 
В стайнях и т. п. поробити спад и отплывы. 


7. Огородженя. 


| 1) Столбы бетонны, а меже нима кольчастый дрот, деревяны шта» 
‚хеты, дощечкы и т. д. Столбы с бетону: пропорция 1:2 :4, або 1:5 (тру: 


том 2 мм. 
, 2) Меже столбами, зробленыма, як подано высше, мур с цеглы це- 
ментовой, пустаков „Идеаль”, або половинок пустаков ‚.Альфа” Муро- 
вати на заправі цементовой 1 : 5. 
бетонярам. Мішат ся 3) Меже столбами што 2 метры латы, котры лучат столбы. Латы 


жельбетонны, вскршлены 2 дротами 4 мм. 
Мур с бетону жужлевого не ест добрый. 


8. Ходникы. 


Плыты ходниковы о розмірах 35 Х 35 Х 5 
двоверстны: долішна верства 1:5, горїшна, груба на 1 до 1"! цм. 1:3 
с грубого піску. Не затерати зверха цементом, Укладати аж по 4 тыж- 
днях на добре убитом грунті. 


Инши роботы с бетону. 


Студні робит ся с кругов о пром]! 80 або 100 цм. прикрыты бетон- 
ном накрывом и дашком с цементных черепов. Кром! того робит ся с бе- 
тону ямы на гной, жолобы, пивницы и т. д. 

Точны информации, як робит ся выробы бетонны дав дарем ` 
„Гміағек Ро]ѕкісћ ЕаБгук Сетепіц“, Варшава, ул. Чацкого 1. 


м.. або 50 50 < 7 цм., ; 

Дожджанка ест пожиточна 


Утер ся серед селян суд, же дожджанка 
(земна глиста) ест частично пожиточна, а ча- 
стично шкодлива. Хосен приносит она через 
тото, же рыючи в земл! численны ходникы, 

` робит ю пухком, але посуджано дожджанку 
также и тото, же подгрызат она деликатны 
части коренчиков и же от того молоды росли- 
ны высыхают. Обсервация житя тых хроба- 
ков переконала ученых, же дожджанкы не 
робят рослинам ниякой шкоды, а наоборот 
их діланє на почву єст барз користне. Дож- 
джанкы ділят ся на великы и малы. Великы 
жиют глубоко в,землі, а.меньши в верхных 
верствах почвы. Одны и другы вылазят лем 
рідко в ночи, або в часі дожджу на верх зем- 
лі, глядаючи надгнилых листков, котры вті- 
гают до нор и там пожерают. 

Жиючи под земльом, рыют они численны 
подземны ходникы, через. што ділают землю 
пухком. А же копанє ходников отбыват ся та- 
кым способом, же выідают они землю перед 
собом и же земля тота переходит через дож: 
джанкы и мішат ся с их отходами, то земля, 
зрыта дожджанками, ест не лем пухка, але 
также и знавожена, што, разом взяте, причи- 
нят ся в сильной степени до удобреня почвы. 

Земля, в котрой, находат ся дожджанкы, 
всякат в себе больше воды в часі дожджей, не 
высыхат так скоро и стає :ся продувна. Тото 
всьо має велике, значене, ‚особенно при грун- 
тах глинястых, леповатых и тяжкых, в котрых 
появлят ся найбольше дожджанок. 

Ученый німецкый, Вольны, котрый долгы 
літа посвятил. обсервации житя дожджанок, 
твердит, же на землях, в котрых жиє дуже 
дожджанок, не повалюе ся зерно, а также, же 
дожджанкы нищат гдеяки грибкы, спричиня- 
ючи хвороту рослин. 

А Як с того видно, рука Всевышного: дала 
природі всьо; чого она; потребує, лем нераз 
человк не розуміє даного ему добродійства. 


ААД ТУ ОЗНАЧАЕТ ВСеЗДО 
° Ягода, яко лік, 


- Каждый с.нас знає:ягоды, але‘ мало кто 
знае о том, же так самы ягоды, як и молоды, 
нерозвинены ище ей листкы, а также корені 
мают лічничи свойства и. же зберане их и су- 
шенє може принести людям доходы. 

Найпокупнійши сут молоды листкы ягод, 
котры сут у нас товаром высыланым до :чу- 
жих краєв. Листкы треба зберати в маю и пер- 
шой половин! червня, коли Ягоды выпущают 
молоды листочкы. 

Тоты именно наймолодши, ясно:зелены 
^листочы, подрыты деликатным мошком, тре- 
}ба.зберати без хвостиков и сушити «коро, рос- 


кладаючи их в продувном‚ ватіненом місци, На. 
‚отрыване хвостиков треба ‘сильно уважати, бо“ ‘ 


‘хвобтикы при сушеню чорніют и занечищают 
глис̧ткы. е . . 1 А 
_ Высушены листкы пакуе ся до мішков; 
· або тектуровых пуделок и отсылат до гуртов- 
нЕ. Уважати треба, штобы листкы не’ насякли 
вильготю, або неприятныма запахами. 
"В попередных літах платили за добре вы- 
'сушены листкы ягоды по 45 зл. за 100 кг. 


Запарены листкы ягоды дают чай, котрый 


пе Ся при червонці, бігунці и подражненых 
елитах. Кром} того вывар с листков ягоды ест 
знаменитым средством против артретызмови 
и гостцеви. 
Самы ягоды 
треба зберати втотчас, коли сут совсем дозру- 
лы, але ядерны и тверды и добре высхнены с 
‚ росы. Сушит ся их в пецах о температур! 30— 
35 градусов, однак не высшой, бо бы ся розля- 
ли. Сушены ягоды сут меньше покупны от 
„листков, а ціна за 100. кг. сягат. от 459—500. зл. 
Ягоды мают в соб] вапно, желізо, цукор 

и квас салицылевый, дійствуют на организм 
алькализуючо и через тото, так як и листкы, 
помагают против подагрі, склероз! и артре- 
тызмови. Сушены ягоды уживат ся яко чай в 
часі, коли ніт свіжих ягод. В літі найлучше 
ест 1сти много ягод свіжих, котры регулюют 
травлене и побуджают рух елит. 

Свіжи ягоды помагают также против пры- 
щам и коростам на лици. В той ціли погнете- 
ны ягоды прикладат ся на :окрыте коростами 
місце и держит ся через якых 10 до 15 минут. 
По знятю ягод лице вымыти в літной МЯГКОЙ 
вод! и вытерти до суха ватом. 


Корені ягоды 
не мают покупу. Они служат лем для домаш- 
ной потребы. Містят они в собі, так як и лист- 
кы, танину и прото вывар с кореня ягоды по- 
магат при недомаганях кышок, особенно у 
малых дітей. 

Корені зберат ся вчас на весну, або позд- 
но в осени. Выкопаны с землі выполокати ско- 
ро в воді, обсушити на решеті и сушити в 
продувном, затіненом місци. Переховати в су- 
хом місци: 


Енот зна 
Залісінє Лемковщины. 


С помеже цілых Карпат найбольше выни- 
щено лісы в т. зв. Бескид! Низком, котрый 
припадат на Лемковщину. Планный грунт, 
брак заробку пхали нашого хлопа до ліса, в 
результат! чого лісы на цілой Лемковщині 
сут вынищены. Хотячи привернути хоц ча- 
стично давну красу нашим лісам Повітовы 
Выділы в Яслі, Горлицах и Новом Санчі при- 
ступили до пляновой акции залісіня зрубов, 
жбырков и парий. 

Акции той в том році по торжественных 
обходах „Дня ліса“ подпорядковало ся много 
селян и цілых сел, котры на своих полях заса- 
дили масу деревец смерека, ялицы, ясеня, мд- 
дреня, сосны и инших. Красный початок зро- 
били повітовы самоуправны власти, однак, 
штобы акция тота принесла користь населеню, 
треба оганяти сасаджены деревами поля и нё 
пасти на них худобы: 


Поширене ся и нищене слинавкы. 


Слинавка не ест в Польщі новом хворо- 
том. Появляла ся она уж в літах: 1911, 1920, 
1926 и 1930.`Все приходила из за границы, 
Тепер также завлекли ю до Франции с гранс- 
портом альгерскых овец, а с Франции достала 
ся до Англии, Німеччины, Чех и Польщи. У 
нас ветерынарны власти робят всьо, што в их 
силі, штобы знищити Тоту заразу, але виды 
сут невеликы, бо перемітує ся она с'місца на 
місце. , ма аа С о 

' Слинавка ест на‘загал неопасном заразом, 
але спричинят великы втраты, так через тото, 


Л 


‚ же коровы тратат молоко, а инша худоба: ху- 


дне, як и через замкнене транспорту. худобы. 


“Польща вывозит масу худобы до инших'кра- 


ев и мае с того, поважны доходы. Через __сли- 
навку устае продаж худобы за границу. што 


наражат край на огромны втраты. Прото-тыж. 


в интерес! краю и населеня ест,. штобы хворо- 
та перешла як найскорше, Ветерынарна прак- 
тыка выказала, же так долго, покаль неё вы- 
найдено лкарства_против той зараза, найлуч- 
щи результаты дае штучне заражене здоровых 
штук худобы там, где появила ся блинавка. 
По просту'натерат ся слином зараженой ху- 
добы язык худобы здоровой, штобы вся ху- 
доба нараз перехворіла и штобы по пятох не- 
ділях мати спокой со слинавком. Иначе хво- 
рота влече ся барз долго. 

’ От давна люде думают над тым, што роз- 
носит тоту заразу. Одны подозрівали, же ро- 
бят тото птахы (вороны, кавкы и инши), ко- 
тры, гребучи по пасовисках в быдлячих отхо- 

дах, заберают заразкы и переносят их на дру- 
гы пасовиска. Могло бы тото мати місце в лі- 
ті, коли худоба пасе ся в поли. Але того року 
слинавка поширяла ся в зимі, коли худоба 
была замкнена в оборах, птахы отже не могли 


того зробити. Прото тыж правдоподобнійше · 


выдае ся мніне другых, котры твердят, же роз- 
носят тоту заразу щуры. Щуры, як відомо, 
переходять з місца на місце, а часто корабля- 
ми и поіздами достают ся в далекы краи. Они 
выідают по оборах пашу, задавану худобі до 
жолобов, могут ся отже сами заразити и пе- 
ренести заразу аж и за море. 

С того выходило бы, што одынокым спо- 
собом позбытя ся слинавкы єст безпощадна 
борба со щурами. Щуры сут розносителями и 
другых недугов, а притом робят людям великы 
шкоды. Вынищенє той страшной плягы єст 
отже со всіх мір пожадане. Ў 


е та Р Р 


Писма от наших читателей. 


За читальняны гроши попивают горілку. 

В Ліщинах, горлицкого повіта, раз при 
забаві в корчмі у Юлияна Чергоняка, посходи- 
ли ся паробци и дівчата, гуляли и співали, а 
часом и попивали горілку. 

На забаву пришли и стары хлопы, голо- 
вачи села, котры также попивали и бесідовали 
о громадскых справах. Перший с них каже, 
же ніт.громады, але другый перебиват єго, же 
за тото ест корчма и шинк, а третый додае, 
же и склеп сходит на марне, бо Юлиян, хоц 
богач, спляйтовал на склепі и провадит лем 
корчму. 

До бесіды вмішали ся инши, котры гвари- 
ли, же нич людям с чужого склепу и шинку и 
же треба основати свой кооператыв, то аж 
втотчас поднесе ся село, а нововыбраный сол- 
тыс дорадил людям, штобы передом основа- 


ти читальню им. М. Качковского, в ней сорга- 


низовати людей и аж так приступити до даль- 
шой, економичной роботы. 

Всі згодили ся на слова солтыса, бо то, 
рекут, по сусідных селах:мают люде читальні 
и мают с них доходы и с початком нового ро» 
ку 1938. основано в селі чит. им. М. Качков- 
ского в Ліщинах.. °' 

На открите читальні посходили ся всі лю- 
де с Лицин, было также дуже людей с сусід- 
ных сел и по красных промовах выбрано за- 
ряд, до котрого ввойшли: предсідатель п Пех 
тро Цапинскый, заступник — Стефан Черго- 
няк, секретар — Гриц Хованец, касиєр — Сте- 
фан Адзимка, библиотекар — Игнатий Хова- 
нец. Е а 
До читальні вписали ся праві всі люде с 
Ліщин, бо всім подобали с̧я выголошены про- 
мовы и сама читальня и люде поросходили ся 
по домах, 

До трох неділь отбыли ся 2 забавы ‘с бу- 
фетом и’1 прёдставлене на доход читальні. 
Доходы были значны, а килько их было, то- 
го точно не знає никто, бо „головачи“ не ВЫ- 
казали ани доходу, ани росходу. Однак по 
пару тыжднях показало ся, же грошей ніт. Ре- 
дакции перестали высылати газеты, ‘бо прену- 
мерату ніт кому заплатити. Секретар и касиер 
гварят, же гроши сут ‘даны, чи пожичены 
шинкареви Юлиянови; котрому бракує на'го- 
рілку, бо, як то кажут, оден: выпеє, ‘другый 
зборгуе, а ему на борг горілкы никто `нё даё. 

Члены читальні обурили ся на тото, бо 
книжкы Ніт, газетыніт, грошей ніт, хоц чле- 
ны складали, а вмісто книжкы горілка єст. 

Прото тыж уважайте люде на такых „РО- 
ловачей“, штобы вас не вывели до ліса, бо 
пак, хоц бы вас инший '‘хотіл простом и до- 
бром дорогом вести, то за ним не пойдете. 
Так само в Ліщинах трудно буде повести чи- 
тальню дальше, бо на горілку не треба вписо- 
вого до читальні, лем просто шинкареви. | 

Член, Гартинь с Подзакутя. 


ев 

Што чути в світіи в краю 


Умер Людовик Мосцицкый. Дня 23. мая 
умер нагло в Кракові брат Г-на · Презыдента, 
Людовик Мосцицкый, дыректор лержавных 
промысловых заводов в Цєшині. Померший 
мал 68 літ. 


Убитый бандытами, В ночи на 11. мая 
убили бандыты адвоката с Леска д-ра Теодо- 
ра Хиляка. Бандыты достали ся 32 дня на 
стрых и вечером, користаючи с того, же бл. 
п. д-р Т. Хиляк вышол на місто, 5робили дыру 
в-повалі, через котру достали ся до помешка- 
ня. Коли покойный вернул до хаты, оден с 
бандытов ударил его сильно по голові, а ко- 
ли он упал; бандыты звязали его’ и заткали 
ему хусточком уста. Пак. забрали. бандыты 
гроши, якы мал покойный при собі и выняли 
с кишені ключи от касы. По обрабованю касы 
утекли, оставляючи звязаного и лежачого ня 
канапі адвоката. Рано послугачка застала ег 
неживого. Бандытов в числ! чотырох зловила 
полиция. Покойный был рускых переконань 
В часі войны австрийскы власти арештовали 
его и вывезли до Талергоф, где стратил здо- 
ровлє и тото стало ся причином, же по войн! 
не принимал участи в народном житю. Совет 
ный, трудолюбивый и акуратный в выполня. 
ню своих обовязков, добрый и услужный для 
знакомых, заслужил соб! покойный любов и 
почтенє серед‘ щлого населеня Леска. 


Раскольников вступил до монастыра в 
Болгарии. Перед двома м!сяцами пропал без 
вісти совітскый посол в Болгарии, Теодор Ра- 
скольников. Раскольников попал в неласку и 
Москва. зажадала его при!зда до Москвы, Е 
том час! Раскольников пропал. Газеты писа 
ли, же он або збіжал перед агентами Г. П. У. 
и крые ся перед нима, або, же агенты Г. П. У. 
его убили. Аж тепер в парыскых газетах по. 
явили ся вісти о том, же Раскольников. всту 
пил до монастыра, находячого ся недалеко 
Софии и хоче остати монахом. 


Росорваный через бомбу. Дня 23. мая в 
центр! бельгийского міста Ротердам двигал на 
плечах якыйси хлоп куфер. В куфр! находи: 
ла ся бомба, котра несподівано выбухла, роз- 
рываючи хлопа на кускы. Фалаткы бомбы у: 
шкодили вход до кина и два сусідны домы 
Хлоп, котрый згынув от выбуху бомбы мал 
пашпорт ческый. на назвиско Новак. Найдено 
при нем готелевы рахункы, походячи с мно: 
гых великых европейскых міст. 

Газеты высказуют догадкы, же Новак на- 
лежал до меженародной террорысты зной ор- 
ганизации, котра мала свой центр в Празі. 


Полициянт застрілил преступника. В по: 
іздах под Варшавом окрадал подорожных 
стало якыйси тып. Хоц люде рижно описовг 
ли выгляд того тыпа, полиция набрала пере- 
конаня, же злодієм тым єст 30-літный Роман 
Возницкый, меженародный злодій и преступ: 
ник, котрый уміє чудно характерызовати ся и 
ЗМІНЯТИ СВОЙ ВЫГЛЯД. 

Полиция довідала ся, же Роман Возни; 
кый крыє ся в одной хаті в Миляновку коло 
Варшавы и выслала там двох полициянтов 
Полициянты застали хату порожну и перево- 
дили в ней ревизию. Оден полициянт ревидо- 
вал кухню, а другый комнату. Коли полици- 
янт, ревидуючий комнату, зазріл под постель, 
выскочил с под ней Возницкый, хопил поли- 
циянта за горло и почал дусити. Полициянт 
не мог ани крикнути на своего колегу. Он 
останками сил добыл револьвер и стрілил до 
Возницкого. Куля трафиба в брюх. Возниц- 
кый умер в коротком часі. 


НЕР ааа аа РОР ДЙЬ а. БАЕ, РОА ЧОЕТ ФАННИ 
Отвіт. редактор: Гарас Громосяк в Крыниці. 

Радзивил оженил ся с англиканком. Князь 
Михаил Радзивил, о котром недавно писали 
газеты, же намірят женити ся с жидовком Су- 
хестов, выіхал несподівано до Англии и там 
оженил ся с англиканком Давсон, вдовом по 
ювилері. Сухестов, приготовляючи ся до шлю- 
бу сРадзивилом, выкрестила ся и іздила с ним 
но цілой Европі, где втратила масу грошей. 
Хоче она тепер заскаржити Радзивила о зво- 
рот всіх втрат. 

В судейскых тогах обрабовали суд в Коль- 
бушовой. От перешло року нападала злодій- 
ска банда на рижных людей в кольбушовском 
повіті. В одном мсяци злодіи :окрали 3 дворы, 
сынагогу, где зрабовали скринку с грошами, 
містову гимназию, офицерске касыно, а кро- 
мі того закрали ся до гробу ғр. Тышковичей, 
штобы обрабовати трупы. Ту однак огорнул 
их страх и они, по розбитю дверей до гробу, 
угекли, не забераючи нич. 

Але найсмілійшим их нападом была кра- 
дех в суді в Кольбушовой. Злод!и‘ достали ся 
до суду, там перебрали ся в судейскы‹тогы:и 
в той одежи обокрали суд.'Полиция не могла 
долгый час натрафити на слід злодієв, аж на- 
конец зловила Собчинского, котрый, притис- 
неный до муру, признал ся до всіх крадежей 
и подал: назвиска камратов: Герштом банды 
был Вл. Лєнарт. Суд засудил гершта Лєнарта 
на 8 літ вязницы, а же уж передом має засуды 
на 20 літ вязницы, отже тепер узберал разом 
28 літ крыминала. Собчинскый зафасовал 3 
рокы и 10 місяцов, а‘инши компаны по полто- 
ра.року. 

11 господарств спалило ся в пов. борщов- 
ском. В Горошові коло Борщева огень зни- 
щил 11 сельскых ‘господарств, выряджаючи 
шкоду около 15.000 злотых. 

В часі гашеня огня трох мужчин впало до 
студні, откаль их выдобыто. Двох с них боре 
ся со смертю. 

В Грабовци, пов. тарнопольского повстал 
пожар на гр. кат. приходстві о. Мирона: Кор- 
дубы. Спалил ся дах и хлівы. Пожар перенес 
ся на сусідны домы Анастазии и Николая Ба- 
воровскых, котры спалили ся с цілыма госпо- 
дарскыма будинками. 

Пожар фабрыкы сукна под Ряшевом. В 
Ракшаві спалила ся сушарня волны с '‘цілым 
урядженем и зложеном волном. Шкоды выно- 
сят около 150 тысяч злотых. й 

Перун забил подофицера. В неділю над 
Коломыйом и сусідныма селами перешла 
страшна буря с громами, Недалеко Коломыи 
гром ударил в переходячого подофицера Бе- 
резовского и убил его на місци. 

Вырок на украинскых террорыстов. В 
Дрогомирчанах в пов. станиславовском ‘спа- 


лил ся перед пару м!сяцами млын Израила 
Нахмана. Власти подозрівали, же Нахман 
подпалил сам млын, штобы достати высоку 


премию асекурацийну и арештовали Нахма- 


на и его зятя Вольфа. В часі слідства однак 
выявило ся, же Нахман и Вольф сут невинны, 
а также, же млын был подпаленый на приказ 
организации украинскых националистов (О. 
У. Н.), котра веде здецыдовану противжидов- 
ску акцию. 

Арештовано членов О. У. Н. Димитрия 
Сворака, Василя :Боднара, Ивана Гробельного 
и Михаила, Лыткана, котры признали ‘ся’ до 
роботы террорыстычной в виду польскых о 
садников и жидов, а также до подпаленя 
млына Нахмана на приказ О. У. Н. 

Суд засудил Д. Сворака на 8 літ вязницы, 
Гробельного на 6%, а:Лыткана ин 5 літ. Бод: 
нара суд признал невинным. 

Архикнязь Габсбург злодієм? Молодший 
брат Оттона Габсбурга, котрый стреміл. до 
опанованя' престола! Австрии, архикнязь Фе- 
лике, выіхал перед занятем Австрии через Ги- 
тлєра до Венгрии, забераючи с собом столове 
серебро и столову білизну, івартости 4.700 ши- 
лингов, котра мала быти власностю державы 

Гитлєровскы власти выдали приказ ареш- 
товати архикнязя за крадеж и приказ тот ро- 
сослали также чужим державам. 

Летничи катастрофы в Англии. Коло мі- 
сцезости Линкольн в Англии розбил ся вой- 
сковый самолет. Обслуга, складаюча ся с офи- 
цера и рядового вояка забила. ся на місци. В 
м1сцевости Гильтон розбил ся также самолет, 
на котром летіло. двох офицеров. Оба убили 
ся. В третой катастроф! бамбового самолета 
забило ся трое люда. 


Страшне землетрясене в Новой Гвинеи. 


Недавно писали мы о сильном землетрясеню 
в Турции, котре спричинило величезны втра- 
ты в людях и маєтку. В коротці погодивше 
выступило ище сильнійше землетрясене в Но- 
вой Гвинеи в Азии. Землетрясене было так 
сильне, же знищило цілковито масу м!сцево- 
сти, котры были заляны водом морском, вы- 


‘ступившом от трясеня землі с берегов. Число 


жерт в людях єст велике. 

Зливы в полудневой Босні. От тяглых до- 
жджей были заляны великы пространства в 
Югославии, особенно в полудневой Босні. Пе- 
рервано желізнодорожный рух, бо вода роз- 
мочила насыпы и торы. Ріка Вардар знищила 
деревляны мосты, загражаючи и бетонным. 
Місто: Пристина нашло ся под водом. 


Комунальна Каса Ощадности 
Повіта Краковского в Кракові 

СХОВОК АВТОМАТ. 

